**ΦΥΛΛΟ ΕΡΓΑΣΙΑΣ ΣΤΟ 1ο ΚΕΦΑΛΑΙΟ**

**Άσκηση 1η**

Μια τάξη σχεδιάζει σχολική εκδρομή στο Πλανητάριο. Στην εκδρομή θα πάνε 100 παιδιά. Για τη μεταφορά τους θα χρησιμοποιήσουν 2 πούλμαν με το κόστος χρήσης του καθενός πούλμαν να ανέρχεται στα 100 €. Η εκδρομή θα γίνει στις 15/10/2021 στις 9πμ. Το εισιτήριο στο Πλανητάριο είναι 3 € για το κάθε παιδί. Πόσο θα κοστίσει η εκδρομή στον **κάθε μαθητή**; Λύστε το πρόβλημα με σχηματική αναπαράσταση.

**Άσκηση 2η**

Χρησιμοποιώντας την προηγούμενη άσκηση (Άσκηση 1η ) να δημιουργήσετε ένα παράδειγμα Κύκλου Επεξεργασίας των Δεδομένων.

Όταν τελειώσετε, να εξηγήσετε πού φαίνεται ο Κύκλος Επεξεργασίας των Δεδομένων στο παράδειγμά σας.

**Άσκηση 3η**

Στο δήμο Αχαρνών διοργανώθηκε πρωτάθλημα ποδοσφαίρου τη χρονιά 2018-2019. Όλοι οι αγώνες διεξάγονται κάθε Σάββατο στις 11 το πρωί. Για κάθε νίκη μια ομάδα παίρνει 3 βαθμούς και για κάθε ισοπαλία 1 βαθμό. Στις ήττες δεν παίρνει βαθμό. Μέχρι τώρα η ομάδα Α έχει 7 νίκες, 3 ισοπαλίες και 2 ήττες. Πόσους βαθμούς έχει η ομάδα Α στο πρωτάθλημα; Λύστε το πρόβλημα με σχηματική αναπαράσταση.

**Άσκηση 4η**

Χρησιμοποιώντας την προηγούμενη άσκηση (Άσκηση 3η ) να δημιουργήσετε ένα παράδειγμα Κύκλου Επεξεργασίας των Δεδομένων.

Όταν τελειώσετε, να εξηγήσετε πού φαίνεται ο Κύκλος Επεξεργασίας των Δεδομένων στο παράδειγμά σας.